ΔΗΜΟΣ ΑΓΙΑΣ ΒΑΡΒΑΡΑΣ



***Γραφείο Δημάρχου* ΔΕΛΤΙΟ ΤΥΠΟΥ *6/6/2022***

**ΖΩΓΡΑΦΙΕΣ ΤΩΝ ΠΑΙΔΙΩΝ ΣΤΑ ΠΙΛΑΡ ΤΗΣ ΔΕΗ**

Εθελοντές, στελέχη της Δημοτικής Αρχής και ο Δήμαρχος κ. Λάμπρος Μίχος τίμησαν την Παγκόσμια Ημέρα για το Περιβάλλον, επιλέγοντας να διακοσμήσουν τα κιβώτια ηλεκτρικής διανομής (πίλαρ) στην πόλη.

Καλαίσθητα αυτοκόλλητα με ζωγραφιές των παιδιών που φοιτούν στο Κέντρο Εικαστικών Τεχνών του Δήμου, τοποθετήθηκαν σε πίλαρς επί της οδού Ελ. Βενιζέλου. Στόχος είναι η κάλυψη όλων των επιφανειών των κιβωτίων ηλεκτρικής διανομής στην πόλη, ώστε με τον τρόπο αυτόν, σημαντικός αριθμός από «γκρίζες μουτζούρες» ή επιφάνειες που αναγράφονται διάφορες αντιαισθητικές και αγενείς εκφράσεις, να αποκτήσουν σχήμα και χρώμα, προσθέτοντας ζωντάνια και καλαισθησία στην εικόνα της πόλης.